Hirdetmény

*/tervezet/*

Révfülöp Nagyközség Önkormányzata hasznosításra meghirdeti 2017. május 15.- 2017. szeptember 30. időpontok között, a Révfülöp Halász u. 12. (1276 hrsz.) szám alatt lévő volt Idősek Otthona épületét.

A bérleti díj összege minimum 350.000 Ft + Áfa /szezon

Az épületben folytatható tevékenységek: iroda, szálláshely, kereskedelem, szolgáltatás. A hasznosításra meghirdetett ingatlanban vendéglátó tevékenység nem folytatható.

Az ajánlattevők közül a legmagasabb bérleti díjat ajánlóval köt az Önkormányzat szerződést. Egyező ajánlatok esetében licitálás keretében, az eljárás során magasabb árajánlatot tevő ajánlattevővel kerül megkötésre a szerződés.

Az ajánlatokat lezárt borítékban, a borítékon „Révfülöp Halász u. 12. szám alatti ingatlan hasznosítása” megjelöléssel kell a Kővágóörsi Közös Önkormányzati Hivatal Révfülöp Kirendeltségére (8253 Révfülöp Villa Filip tér 8.) legkésőbb 2017. május 10. 16.00 óráig eljuttatni.

Az ajánlatoknak kötelezően tartalmaznia kell az ajánlattevő nevét, címét, a megajánlott bérleti díj összegét, a bérleményben folytatni kívánt tevékenység megnevezését.

A hirdetménnyel kapcsolatban további felvilágosítás a Kővágóörsi Közös Önkormányzati Hivatal Révfülöpi Kirendeltségén (tel: 87/563-335) kérhető.